Kapil Sharma ने बुक के पब्लिशर को लेकर किया सवाल, तो कुमार विश्वास बोले- 'कमल' का राज है ना...  
कपिल शर्मा के शो में पहुंचे डॉक्टर कुमार विश्वास
बुक के पब्लिशर को लेकर कपिल शर्मा ने किया सवाल
कुमार विश्वास ने कुछ इस तरह दिया जवाब
The Kapil Sharma Show: 'द कपिल शर्मा शो' हर बार अपने नए एपिसोड से लोगों को खूब हंसाता है. ऐसा ही कुछ धमाल इस बार भी 'द कपिल शर्मा शो (The Kapil Sharma Show)' में देखा गया. दरअसल, इस बार कपिल शर्मा के शो में मनोज वाजपेयी (Manoj Bajpai), डॉक्टर कुमार विश्वास (Dr. Kumar Vishvas) और पंकज त्रिपाठी (Pankaj Tripathi) पहुंचे, इस दौरान उन्होंने शो में खूब मस्ती की. शो में डॉक्टर कुमार विश्वास अपनी नई बुक के प्रमोशन के लिए आए थे. 
Jaaniye Book ke author ke liye, Kumar Vishwaas ne kinhe aur kyu chuna. Dekhiye aur hassiye #TheKapilSharmaShow aaj raat 9:30 baje. @kapilsharma @kikusharda @chandanprabhakar @krushna30 @bharti.laughterqueen @sumonachakravarti @rochellerao @edwardsonnenblick @banijayasia @archanapuransingh @kumarvishwas @bajpayee.manoj
A post shared by  Sony Entertainment Television (@sonytvofficial) on Sep 21, 2019 at 5:56am PDT
इसी बीच कपिल शर्मा ने कुमार विश्वास (Kumar Vishwas) से जब बुक के पब्लिशर 'राजकमल' को लेकर सवाल करते हुए चुटकी ली, तो हाजिरजवाब कुमार विश्वास ने अपने ही अंदाज में उनको जवाब दिया. दरअसल, शो में कपिल शर्मा ने कुमार विश्वास से पूछा, 'कुमार भाई इस बुक के जो पब्लिशर हैं, वो राजकमल हैं तो ये राजकमल ही क्यों चुना आपने?' इस पर कुमार विश्वास ने हंसते हुए कहा, 'कमल (BJP) का राज था तो मैंने सोचा कि...' 
डाक्टर कुमार विश्वास का जवाब सुनकर वहां बैठे दर्शक हंसी से लोटपोट हो गए. कपिल शर्मा शो के इस वीडियो को सोनी टीवी के इंस्टाग्राम एकाउंट से शेयर किया गया है. इस वीडियो पर फैन्स भी खूब कमेंट कर रहे हैं. बता दें कि 'द कपिल शर्मा शो (The Kapil Sharma Show)' हर बार अपने कंटेंट और स्टोरी से धमाल मचाता है. शो में किरदारों की एक्टिंग हो या चुटकुले, हर किसी को हंसने पर मजबूर कर देते हैं.